תקנות ההוצאה לפועל (סדרי דין בלשכות ההוצאה לפועל) (חרבות ברזל) (הוראת שעה)

{{ח:התחלה}}
{{ח:כותרת|תקנות ההוצאה לפועל (סדרי דין בלשכות ההוצאה לפועל) (חרבות ברזל) (הוראת שעה), התשפ״ה–2025}}

{{ח:פתיח-התחלה}}
{{ח:תיבה|ק״ת תשפ״ה, 2016|תקנות ההוצאה לפועל (סדרי דין בלשכות ההוצאה לפועל) (חרבות ברזל) (הוראת שעה)|https://olaw.org.il/takanot/takanot-11925.pdf}}, {{ח:תיבה|2482|תיקון|https://olaw.org.il/takanot/takanot-12023.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק ההוצאה לפועל#סעיף 88|סעיף 88}} {{ח:חיצוני|חוק ההוצאה לפועל|לחוק ההוצאה לפועל, התשכ״ז–1967}} (להלן – החוק), אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות|תיקון: תשפ״ה}}
{{ח:ת}} בתקנות אלה –
{{ח:ת|סוג=הגדרה}} ”התקפה“ – כהגדרתה בחוק ההתגוננות האזרחית, על שטח מדינת ישראל;
{{ח:ת|סוג=הגדרה}} ”זכאי להגנה“ – מי שבמהלך התקופה שמיום י״ז בסיוון התשפ״ה (13 ביוני 2025) עד יום ח׳ בתמוז התשפ״ה (4 ביולי 2025) אירע לגביו אחד מאלה ובלבד שהוגשה הודעה ללשכה לפי {{ח:פנימי|סעיף 2|תקנה 2(1)}}:
{{ח:תתת|(1)}} מי שנהרג בתקופה הקובעת כתוצאה מהתקפה;
{{ח:תתת|(2)}} מי שביתו ניזוק בתקופה הקובעת כתוצאה מהתקפה ובשל הנזק האמור לא ניתן להתגורר בו;
{{ח:תתת|(3)}} מי שאושפז בבית חולים לתקופה של שלושה ימים לפחות בשל פציעה שנגרמה לו בתקופה הקובעת כתוצאה מהתקפה;
{{ח:ת|סוג=הגדרה}} ”חוק ההתגוננות האזרחית“ – {{ח:חיצוני|חוק ההתגוננות האזרחית|חוק ההתגוננות האזרחית, התשי״א–1951}};
{{ח:ת|סוג=הגדרה}} ”לשכה“ – לשכת הוצאה לפועל כהגדרתה {{ח:חיצוני|חוק ההוצאה לפועל|בחוק}};
{{ח:ת|סוג=הגדרה}} ”קרוב של זכאי להגנה“ – חייב שהוא בן זוג, הורה או ילד של מי שנהרג בתקופה הקובעת כתוצאה מהתקפה;
{{ח:ת|סוג=הגדרה}} ”התקופה הקובעת“ – התקופה שמיום י״ז בסיוון התשפ״ה (13 ביוני 2025) עד יום ד׳ בחשוון התשפ״ו (26 באוקטובר 2025);
{{ח:ת|סוג=הגדרה}} ”תקנות מצב חירום מיוחד“ – {{ח:חיצוני|תקנות בתי המשפט ולשכות ההוצאה לפועל (סדרי דין במצב חירום מיוחד)|תקנות בתי המשפט ולשכות ההוצאה לפועל (סדרי דין במצב חירום מיוחד), התשנ״א–1991}}.

{{ח:סעיף|2|הקלות לזכאים להגנה}}
{{ח:ת}} בתקופה הקובעת –
{{ח:תת|(1)}} לא יינקטו ההליכים והפעולות המפורטים {{ח:חיצוני|תקנות בתי המשפט ולשכות ההוצאה לפועל (סדרי דין במצב חירום מיוחד)#סעיף 3|בתקנה 3(א1)(2) לתקנות מצב חירום מיוחד}} נגד חייב שהוא זכאי להגנה ונגד חייב שהוא קרוב של זכאי להגנה, שהודיע ללשכה שמתקיים לגביו האמור וצירף אסמכתה על זכאותו; לעניין זה אסמכתה היא תעודת פטירה, אישור בית החולים שבו אושפז החייב או הצהרה מנומקת של החייב על פגיעה בביתו באופן שאינו מאפשר מגורים, לפי העניין; יראו לעניין פסקה זו חייב שהודיע ללשכה כי הוא זכאי להגנה או קרוב של זכאי להגנה, ככזה, כל עוד לא הוכח אחרת;
{{ח:תת|(2)}} ההגנה הקבועה בפסקה (1) לא תחול על חייב בתיק לגביית חוב מזונות לפי פסק דין למזונות, למעט חוב מזונות שגובה המוסד לביטוח לאומי לפי {{ח:חיצוני|חוק המזונות (הבטחת תשלום)|חוק המזונות (הבטחת תשלום), התשל״ב–1972}};
{{ח:תת|(3)}} ננקט בתקופה הקובעת הליך מההליכים המנויים {{ח:חיצוני|תקנות בתי המשפט ולשכות ההוצאה לפועל (סדרי דין במצב חירום מיוחד)#סעיף 3|בתקנה 3(א1)(2) לתקנות מצב חירום מיוחד}} נגד חייב שהוא זכאי להגנה או נגד חייב שהוא קרוב של זכאי להגנה, אף לפני שמסר ללשכה הודעה כאמור בפסקה (1) והגיש החייב בקשה לרשם ההוצאה לפועל לביטול ההליך, יבטל רשם ההוצאה לפועל את ההליך שננקט בתקופה הקובעת, אלא אם כן מצא כי בנסיבות העניין מוצדק להורות אחרת;
{{ח:תת|(4)}} הגיש חייב שהוא זכאי להגנה או חייב שהוא קרוב של זכאי להגנה בקשה לביטול הליך שננקט נגדו טרם התקופה הקובעת, ישקול רשם ההוצאה לפועל את הנסיבות של כלל המעורבים בהליך ואת עובדת היות החייב זכאי להגנה או קרוב של זכאי להגנה;
{{ח:תת|(5)}} על אף האמור בפסקאות (1) ו־(3), רשם הוצאה לפועל רשאי, לבקשת הזוכה, להחליט אחרת מטעמים מיוחדים.

{{ח:חתימות|כ״ט בסיוון התשפ״ה (25 ביוני 2025)}}
* '''יריב לוין'''
שר המשפטים
{{ח:סוגר}}
{{ח:סוף}}
[[קטגוריה:בוט חוקים]]